## Rješenje kojim se ocjenjuje dopuštenom provedba koncentracije koja će nastati stjecanjem kontrole stjecanjem većine dionica i većinskog prava glasa u Glavnoj skupštini Nove banke d.d., od strane poduzetnika Országos Takarékpénztár és Kereskedelmi Bank Részvénytársaság

### NN 33/2005 (14.3.2005.), Rješenje kojim se ocjenjuje dopuštenom provedba koncentracije koja će nastati stjecanjem kontrole stjecanjem većine dionica i većinskog prava glasa u Glavnoj skupštini Nove banke d.d., od strane poduzetnika Országos Takarékpénztár és Kereskedelmi Bank Részvénytársaság

HRVATSKA NARODNA BANKA

663

Na temelju članka 39. stavka 2.
pod i) Zakona o Hrvatskoj narodnoj banci (»Narodne novine«, br.
36/2001.), a u vezi s člankom 40. Zakona o bankama (»Narodne novine«, br. 84/2002.) i točkom 9.1.1. Odluke o zaštiti tržišnog
natjecanja unutar ban­kar­skog
sektora (»Narodne novine«, br. 48/2003.), odlučujući
povodom prijave namjere provedbe koncentracije koju je podnio poduzetnik Országos Takarékpénztár és Kereskedelmi Bank Részvénytársaság, sa
sjedištem u Budimpešti, Nádor u. 16, Mađarska,
guverner Hrvatske narodne banke donosi

RJEŠENJE

I. Ocjenjuje se dopuštenom
provedba koncentracije koja će nastati stjecanjem kontrole stjecanjem većine
dionica i većinskog prava glasa u Glavnoj skupštini Nove banke d.d., sa
sjedištem u Zadru, Marka Oreškovića 3, od strane
poduzetnika Országos Takarékpénztár
és Kereskedelmi Bank Részvénytársaság, sa
sjedištem u Budimpešti, Nádor u. 16, Mađarska.

II. Ovo je rješenje konačno u
upravnom postupku.

III. Ovo će rješenje biti
objavljeno u »Narodnim novinama«.

Obrazloženje

I. Dana 9. prosinca 2004.
Hrvatska narodna banka zaprimila je podnesak poduzetnika Országos
Takarékpénztár és Kereskedelmi Bank Részvénytársaság, sa sjedištem u Budimpešti, Nádor u. 16, Mađarska, kojim je dostavljena prijava namjere
provedbe koncentracije poduzetnika Országos Takarékpénztár és Kereskedelmi Bank Részvénytársaság (u nastavku teksta: OTP Bank Rt.) i Nove banke d.d., Zadar na temelju odredbi točke
7. Odluke, a u skladu s odredbama točke 8. Odluke o zaštiti tržišnog natjecanja
unutar bankarskog sektora (»Narodne novine«, br.
48/2003., u nastavku teksta: Odluka). Kako predmetna prijava nije bila potpuna,
njezine dopune zaprimljene su podnescima od 10. prosinca 2004., 14. prosinca
2004., 24. prosinca 2004., te podneskom od 29. prosinca 2004., kojim je
dostavljen izvornik i ovjereni prijevod Izjave OTP Bank
Rt. o nepovezanosti od 22. prosinca 2004., preslika koje je bila dostavljena u
okviru dopune prijave namjere provedbe koncentracije od 24. prosinca 2004. Dana
28. prosinca 2004. Hrvatska narodna banka je poduzetniku OTP Bank Rt. u skladu s odredbama točke 8.4. Odluke izdala
Potvrdu kojom se potvrđuje da je 24. prosinca 2004. Hrvatska narodna banka
zaprimila potpunu prijavu namjere provedbe predmetne koncentracije, pa se stoga
24. prosinac 2004. smatra danom podno­šenja predmetne
prijave.

Slijedom toga, Hrvatska narodna
banka je dopisom od 17. pro­sinca
2004. zatražila od Gazdasági Versenyhivatal,
mađarskog tijela za zaštitu konkurencije, informacije o ispitnim postupcima
i/ili rješenjima predmetnog tijela iz područja ograničavajućih i zabranjenih
sporazuma, zlouporaba vladajućeg položaja ili kontrole koncentracija koji su se
odnosili na poduzetnika OTP Bank Rt. Dana 31. siječnja
2005. Hrvatska narodna banka zaprimila je očitovanje Gazdasági
Versenyhivatal, odnosno mađarskog tijela za zaštitu
konkurencije, od 27. siječnja 2005. Iz predmetnog očitovanja slijedi da su
postupci koje je mađarsko tijelo za zaštitu konkurencije vodilo, a koji su se
odnosili na poduzetnika OTP Bank Rt., uglavnom bili
iz domene kontrole koncentracija i ograničavajućih sporazuma. Posebno se ističe
ograničavajući sporazum sklopljen između poduzetnika OTP Bank
Rt., poduzetnika MOL i poduzetnika Matáv (mađarski telekom). Izuzeće ovog sporazuma je dopušteno na rok do 31.
prosinca 2004. uz ispunjenje određenih uvjeta.

II. Razmatrajući podatke
dostavljene u prijavi namjere proved­be koncentracije te druge podatke kojima je raspolagala
Hrvat­ska narodna banka, u postupku ispitivanja
prijave namjere provedbe koncentracije, utvrđeno je sljedeće:

1. Sudionici koncentracije

Sudionici predmetne
koncentracije su poduzetnik OTP Bank Rt., sa
sjedištem u Budimpešti, Nádor u. 16, Mađarska i Nova
banka d.d., sa sjedištem u Zadru, Marka Oreškovića 3.

**a) OTP Bank Rt.**

Poduzetnik OTP Bank Rt. je društvo majka Grupe OTP. Grupa OTP je svojim
poslovnim aktivnostima u Mađarskoj prisutna i u brojnim drugim segmentima
poslovanja izvan bankarsko-financijskog sektora, a svoje poslovanje proširuje i
izvan granica matične zemlje.

Poduzetnik OTP Bank Rt. je do 1990. godine poslovao kao Mađarska
nacionalna štedionica, osnovana 1949. godine kao banka u državnom vlasništvu za
primanje depozita građana i odobravanje kredita građanima. S 31. prosinca
1990., iako je mađarska država zadržala puno vlasništvo, Mađarska nacionalna
štedionica pretvorena je u trgovačko društvo s dionicama kojima se javno
trguje. Pritom je promijenjen njezin naziv u Nacionalnu štedionicu i
komercijalnu banku, odnosno u izvornom nazivu Országos
Takarékpénztár és Kereskedelmi Bank Részvénytársaság. U srpnju 1992. godine Vlada Republike Mađarske
pokrenula je postupak privatizacije prodajom 5% ukupnoga dioničkoga kapitala
OTP Bank Rt. javnom ponudom u Mađarskoj. Nakon toga,
1995. godine slijedila je prodaja 33,4% udjela u 1995. godini, i to javnom ponudom
dionica u Mađarskoj (uključujući ponudu zaposlenima) i institucionalnom ponudom
dionica i općih depozitnih priznanica (GDR-a). Još 25%, odnosno 14,7% dionica
OTP Bank Rt. Vlada Republike Mađarske prodala je
javnim i institucionalnim ponudama tijekom 1997., odnosno 1999. godine.

Temeljni
kapital poduzetnika OTP Bank Rt. iznosi
28.000.001.000 mađarskih forinti (113.351.145,7 eura na dan 30. rujna 2004.), a
sastoji se od 280.000.000 redovnih dionica pojedinačne nominalne vrijednosti
100 HUF, te jedne (1) povlaštene dionice nominalne vrijednosti 1.000,00 HUF.
Imatelj povlaštene dionice je Mađarsko društvo za privatizaciju i državne
udjele, a time ima pravo veta, između ostaloga, na promjene temeljnoga
kapitala, te spajanja ili razdvajanja.

U
prijavi namjere provedbe predmetne koncentracije dostav­ljena je Izjava od 9. prosinca 2004. kojom Uprava OTP Bank Rt., zastupana po g. László Wolf, zamjeniku CEO-a i dr. Miklós Németh, glavnom direktoru,
izjavljuje da nema dioničara s udjelom od 5 ili više posto u dioničkom kapitalu
OTP Bank Rt. U prilogu istoj Izjavi dostavljen je
popis 50 najvećih dioničara OTP Bank Rt. na dan 7.
prosinca 2004. kako slijedi:

– xx

– xx

– ...

(poslovna tajna).

Navedenih 50 najvećih dioničara
su imatelji ukupno xx% udjela u temeljnom kapitalu
OTP Bank Rt.

Nadalje, podneskom od 12. siječnja
2005. dostavljen je popis imatelja dionica OTP Bank
Rt. koji su i članovi Uprave i Nadzornog odbora OTP Bank
Rt.

Članovi Uprave OTP Bank imatelji su dionica OTP Bank
Rt. kako slijedi:

– dr. Sándor Csányi (President – CEO) imatelj je 1.874.945 dionica

– dr. Zoltán Spéder (Vice President, Deputy CEO) imatelj je 1.408.400 dionica

– Csaba
Lantos (Deputy CEO) imatelj
je 157.900 dionica

– dr. Antal Pongrácz (Deputy CEO) imatelj je 150.000 dionica

– Géza
Lenk (Deputy CEO) imatelj
je 101.027 dionica

– Péter
Braun imatelj je 651.905 dionica

– dr. József Vörös imatelj je 90.000
dionica

– Mihály
Baumstark imatelj je 70.000 dionica

– dr. István Kocsis imatelj je 43.500
dionica

– dr. Tibor Biró imatelj je 43.000
dionica

– dr. László Utassy imatelj je 29.680
dionica.

Članovi Nadzornog odbora OTP Bank koji imatelji su dionica OTP Bank
Rt. kako slijedi:

– Tibor
Tolnay (President) imatelj
je 80.000 dionica

– dr. Gábor Nagy imatelj je 140.000
dionica

– Klára
Vécsei imatelj je 22.000 dionica

– dr. Gábor Horváth imatelj je 10.000
dionica

– Antal
Kovács imatelj je 16.050 dionica.

Imatelji dionica OTP Bank Rt. László Wolf (imatelj je 763.380 dionica) te Gyula
Pap (imatelj je 189.820 dionica) su zamjenici CEO-a
OTP Bank Rt.

 Dionice poduzetnika OTP Bank
Rt. kotiraju na Budim­peštanskoj burzi. »S« GDR kotiraju na Luksemburškoj burzi
i njima se trguje na SEAQ International u Londonu.
GDR-i na temelju pravila »144.a« kotiraju na PORTAL tržištu u New Yorku.

– Trenutačni rejting poduzetnika
OTP Bank Rt. prema međunarodnim agencijama za
kreditni rejting je sljedeći:

– Fitch
IBCA: sigurnost 2;

– Moodyžs:
dugoročni depoziti A2, kratkoročni depoziti P-1, financijska snaga C+;

– Standard & Pooržs: dugoročna ocjena BBBpi.

Poduzetnik OTP Bank Rt. najveća je banka u Mađarskoj (mjereno aktivom).
Tako je na dan 30. lipnja 2004. ukupna aktiva OTP Bank
Rt. na konsolidiranoj osnovi iznosila 3.609,2 milijarde HUF (105,1 milijarda
kuna), odnosno 2.735,7 milijardi HUF (79,6 milijardi kuna) prema
nekonsolidiranim izvješćima OTP Bank Rt., s tržišnim
udjelom od oko 25,00%. Poduzetnik OTP Bank Rt.
univerzalna je banka koja pruža široki raspon bankarskih usluga preko svojih
društava kćeri i povezanih društava, široki raspon drugih financijskih usluga,
uključujući osiguranje, upravljanje fondovima, stambenu štednju, usluge leasinga i faktoring.

Poduzetnik OTP Bank Rt. ima dominantan položaj u bankarskom poslovanju s
građanstvom u Mađarskoj (na dan 30. rujna 2004. poduzetnik OTP Bank Rt. imao je tržišni udio od 42,6% u depozitima građana,
udio od 46,7% u kreditima građanima te, zajedno sa svojim društvima kćerima,
tržišni udio od 54,7% u stambenim kreditima), s više od 3 milijuna tekućih računa
građa­na, više od 3,7 milijuna kartica (s tržišnim udjelom od oko 60%), preko
420 poslovnica i 1.368 bankomata.

U odnosu na bankarsko poslovanje
s pravnim osobama, prema iznosu kredita i depozita, poduzetnik OTP Bank Rt. druga je najveća banka u Mađarskoj s tržišnim
udjelom od 12,1% u kreditima i 12,6% u depozitima na dan 30. rujna 2004. Također,
OTP Bank Rt. dominira i u sektoru poslovanja s javnim
institucijama, i to s oko 70,4% depozita i 53,9% kredita na dan 30. rujna 2004.

U travnju 2002. poduzetnik OTP Bank Rt. preuzeo je slovač­ku Investična a rozvojová banka (sada: OTP Banka Slovensko, s.a.) s aktivom
od 770,2 milijuna eura na dan 30. rujna 2004. Od listopada 2003. OTP Bank Rt. većinski je imatelj udjela u temeljnom kapitalu
bugarske DSK Bank EAD, koja je trenutačno vodeća
banka na tržištu bankarskih usluga stanovništvu u Bugarskoj s aktivom od
1.485,1 milijuna eura na dan 30. rujna 2004. Posljednje preuzimanje koje je
poduzetnik OTP Bank Rt. izvršio tijekom 2004. godine
bilo je preuzimanje rumunjske Banca Comerciala RoBank S.A. s ukupnom
aktivom od 167,6 milijuna eura na dan 30. rujna 2004.

**b) Nova banka d.d.**

Tijekom 2000. i 2001. godine međunarodni
investicijski fond kojim upravlja Charlemagne Capital Ltd. postao je većinski
imatelj udjela u temeljnom kapitalu tri (3) regionalne hrvatske banke s
tradicijom dugom više od 45 godina: Dalmatinske banke d.d., Istarske banke d.d.
i Sisačke banke d.d. Charlemagne Capital
Ltd. je 2002. godine te tri (3) banke spojio u Novu
banku, stvorivši tako nacionalnu banku s jakim regionalnim uporištima. Upisom u
sudski registar Trgovačkog suda u Zagrebu 28. lipnja 2002. godine Nova banka
d.d. započela je sudjelovati u pravnom prometu.

U ožujku 2002. godine izvršeno
je preuzimanje Dubrovačke banke d.d., nakon čega se i ova banka pridružila
grupaciji Nove ban­ke d.d. Dana 1. listopada 2004.
Dubrovačka banka d.d. pripojena je Novoj banci d.d.

2. Pravni oblik koncentracije

Pravni oblik predmetne
koncentracije je stjecanje većinskog udje­la i većinskog
prava odlučivanja u Glavnoj skupštini Nove banke d.d. od strane poduzetnika OTP
Bank Rt.

3. Pravni temelj
koncentracije

Pravni temelj predmetne
koncentracije je Ugovor o kupoprodaji dionica zaključen 7. prosinca 2004. između
više osoba, u svoj­stvu prodavatelja, i poduzetnika
OTP Bank Rt., kao kupca. Ugovorom o kupoprodaji dionica
od 7. prosinca 2004. (u nastav­ku
teksta: Ugovor) utvrđeno je da Nova banka d.d. na dan sklapanja Ugovora ima
2.276.398 izdanih redovnih dionica na ime, pojedinačne nominalne vrijednosti od
200 HRK. Također, utvrđe­no je da najveći postotak
udjela u temeljnom kapitalu Nove banke d.d. prije provedbe predmetne
koncentracije ima poduzetnikReginter d.o.o.
Zagreb (67,68%) odnosno 1.540.710 dionica, potomSEEF Holdings Ltd, Cayman
Islands s 532.279 dionica ili 23,38% udjela, SWR Investments Ltd., Cayman Islands je imateljem
103.000 dionica ili 4,53% udjela, dok ostali dioničari imaju 100.409 dionica
ili 4,41% udjela u temeljnom kapitalu Nove banke d.d. Prodavatelji (poduzetnici
Reginter d.o.o., SEEF Holdings
Ltd., SWR Investments Ltd.) su registrirani dioničari i zakonski imatelji
2.131.289 dionica, što čini 93,63% ukupnoga izdanog kapitala Nove banke d.d.
Prodavatelji su suglasni prodati kupcu, odnosno poduzetniku: OTP Bank Rt., a on je suglasan ku­piti
2.131.289 dionica za naknadu utvrđenu Ugovorom i opće­nito
u skladu s odredbama Ugovora. Nakon provedbe predmetne koncentracije OTP Bank Rt. postat će imateljem 2.131.289 dionica ili 93,63%
udjela u temeljnom kapitalu Nove banke d.d., a preostalih 6,37% udjela u
temeljnom kapitalu Nove banke ili 145.109 dionica imat će manjinski dioničari.

Ugovor je sklopljen pod određenim
uvjetima uz mogućnost da ih se ugovorne strane odreknu u skladu s Ugovorom, a
kojima se mora udovoljiti najkasnije do datuma predviđenog za ispu­nje­nje svih
obveza predviđenih Ugovorom, a to su:

– pisano odobrenje Hrvatske
narodne banke kojim se kupcu do­pu­šta stjecanje
dionica;

– pisano odobrenje mađarskog
tijela za nadzor financijskog po­slo­vanja dano kupcu;

– odluka Hrvatske narodne banke
o dopuštenosti koncentracije koja nastaje kao posljedica stjecanja dionica Nove
banke d.d. od strane kupca;

– izjave i jamstva kupca moraju
biti istiniti i točni u svim bit­nim aspektima;

– preuzete obveze, utanačenja i
jamstva prodavatelja su istiniti i točni u svim bitnim aspektima i svako
njihovo kršenje ukupno ne smije dovesti do bitne štetne promjene.

Ugovorne strane suglasne su učiniti
sve što je razumno u njihovoj moći kako bi osigurale valjano ispunjenje
navedenih uvjeta čim to bude moguće, a u svakom slučaju najkasnije do 30. rujna
2005. ili drugog datuma koji Ugovorne strane međusobno ugovore.

Prije datuma predviđenog za
ispunjenje, najkasnije deset (10) radnih dana, nakon datuma stupanja na snagu
Ugovora, OTP Bank Rt. će predati sve početne prijave
i zahtjeve potrebne ili tražene, kao i predati sve potrebne obavijesti ili
registracije ili zahtjeve bilo kojem državnom, upravnom ili regulativnom
tijelu. OTP Bank Rt. obvezuje se redovito
izvještavati prodavatelje o napretku svih takvih prijava i zahtjeva.

U Ugovoru su obje ugovorne
strane izjavile određena jamstva, te su određeni uvjeti pod kojima je moguć
raskid ugovora.

4. Izvješće poduzetnika OTP Bank Rt. o gospodarskoj i pravnoj opravdanosti predmetne
koncentracije

Uprava poduzetnika OTP Bank Rt. svojom je odlukom odobri­la strategiju međunarodnog
rasta OTP Bank Rt., kojom se, među ostalim zemljama
Srednje i Istočne Europe, kao primarna ciljna zemlja stjecanja udjela u trgovačkim
društvima utvrđuje Hrvatska, posebno stoga što xx
(poslovna tajna). Time bi banka stekla uporište, navodi se dalje u predmetnoj
prijavi, koje bi ne samo povećalo potencijal OTP Bank
Rt. za pružanje usluga nego i mogućnost za dodatni međunarodni razvoj
bankarskih usluga. Kako su postupci privatizacije u Hrvatskoj već završeni, a
najveće financijske institucije su već u vlasništvu međunarodnih strateških
ulagača (poput Intesa BCI, UniCredito,
Erste Bank i HVB), ulazak
poduzetnika OTP Bank Rt. na hrvatsko tržište može se
postići samo stjecanjem manje financijske institucije u vlasništvu privatnih
poduzetnika, kroz greenfield ulaganje ili stjecanjem
Nove banke d.d., koja je najveća banka među onima koje nisu u vlasništvu
strateških ulagača.

Budući da je, prema navodima
poduzetnika OTP Bank Rt., hrvatsko tržište
razvijenije od drugih potencijalnih ciljnih tržišta (Rumunjske, Ukrajine,
Bugarske, Srbije), poduzetnik bi mogao izazvati svoje stvarne konkurente u
državi ako odmah na početku stekne značajan udio na tržištu (tj. tržišni udio veći od xx%);
ako društvo koje poduzetnik stječe ima solidno razumijevanje tržišta, ime koje
je dobro poznato među klijentima, te mrežu poslovnica koja xx
(poslovna tajna), što će u kasnijoj fazi pružati osnovu za daljnji razvoj;
zatim ako je društvo koje poduzetnik stječe xx
(poslovna tajna); te ako je to društvo snažnije u pružanju bankarskih usluga
segmentu xx radi boljeg prijenosa kapaciteta, kao i
znanja i tehnologije u tom segmentu iz OTP Bank Rt. u
društvo koje stječe kako bi se pomogao poslovni razvoj stečenog društva nakon
provedbe stjecanja.

OTP Bank
Rt. izvršio je dubinsko ispitivanje poslovanja Nove banke d.d. u njezinu
sjedištu, što je dodatno učvrstilo njegove preliminarne pretpostavke da je Nova
banka d.d. odličan izbor za ulazak na hrvatsko tržište i poslovanje, što se
istodobno uklapa u njegovu stratešku viziju.

Nakon što je Uprava OTP Bank Rt. prihvatila stratešku viziju za Novu banku d.d. i
podrobni poslovni plan, poduzetnik OTP Bank Rt.
dostavio je dioničarima obvezujuću ponudu za stjecanje preko 90% ukupnoga
kapitala Nove banke d.d. Poduzetnik OTP Bank Rt. u
tijeku integracije, a nakon akvizicije Nove banke d.d. želi primijeniti svoj know-how, tehnička stručna saznanja i iskustva stečena
akvizicijama u regiji. Nakon zaključenja preuzimanja Nove banke d.d. poduzetnik
OTP Bank Rt. predviđa strateški značajan projekt
razvoja fokusirati na tri (3) glavna međusobno povezana sektora bankarstva, i
to: proizvodi i usluge, kanali prodaje i informacijska tehnologija.

U odnosu na strategiju razvoja
proizvoda, poduzetnik navodi da je prioritetni cilj OTP Bank
Rt. da Novu banku d.d. u što kraćem roku transformira tako da je osposobi za
pružanje jedinstvenih usluga ujednačene kvalitete u domeni xx
i xx (poslovna tajna) xx
segmentu (poslovna tajna). Glede proizvoda xx
(poslovna tajna) koji se nude xx (poslovna tajna)
klijentima Nove banke d.d. bit će stavljene na raspolaganje xx
(poslovna tajna). Uvođenje tih novih usluga obuhvaćalo bi: xx
proizvode i usluge (označeno kao poslovna tajna).

Poduzetnik OTP Bank Rt. nadalje navodi da također namjerava podržati Novu
banku d.d. u ponudi xx (poslovna tajna) usluga
klijentima xx (poslovna tajna), odnosno u formiranju xx (poslovna tajna) kojima bi se Novoj banci d.d. pružila
prilika da svojim klijentima osigura najširu moguću ponudu xx
(poslovna taj­na) usluga.

U idućih xx
godina (poslovna tajna) poduzetnik OTP Bank Rt.
prioritetno se želi usmjeriti na xx nudeći xx usluge (poslovna tajna).

U smislu razvoja prodajnih
kanala Nove banke d.d. poduzetnik OTP Bank Rt. navodi
da planira do xx godine (poslovna tajna) u nedovoljno
preferiranim regijama (xx – poslovna tajna) otvaranje
xx novih poslovnica te instaliranje xx novih bankomata i xx novih POS
uređaja. To bi se financiralo iz vlastitih sredstava Nove banke d.d. Također,
poticao bi se razvoj xx usluga (poslov­na
tajna). Kao glavni elementi razvoja prodajnih kanala navode se: program
proširenja mreže poslovnica (xx – poslovna tajna),
zatim razvoj bankarskih elektroničkih kanala, širenje mreže ban­komata i POS uređaja.

Nadalje, OTP Bank
Rt. navodi da će tijekom preuzimanja No­ve banke d.d. razmotriti xx (poslovna tajna) kako bi građanima i poduzećima bili
dostupni proizvodi različitih vrsta xx (poslovna
tajna).

U odnosu na informacijsku
tehnologiju, modernizacija jedinstvenoga informacijskog sustava (xx - poslovna tajna) Nove banke d.d., navodi se dalje,
trebala bi biti završena do kraja xx godine (poslovna
tajna), jer je izuzetno bitno postizanje standarda odgovarajuće xx (poslovna tajna). Kao obveze u vezi s informacijskom
tehnologijom poduzetnik OTP Bank Rt. navodi sljedeće:
xx (poslovna tajna).

OTP Bank
Rt. predviđa da će se većina ulaganja ostvariti do, uključujući, xx (poslovna tajna) godine jer do tada treba završiti
proširenje mreže poslovnica i razvoj IT sustava. Glede marke­tin­ške strategije, OTP Bank Rt. kao
jedan od najvažnijih novih elemenata te strategije (osim općeg podizanja
popularnosti ove novčarske institucije) ističe približavanje xx (poslovna tajna). Najvažniji ciljevi marketinške
strategije koji trebaju biti ostvareni do xx godine
su xx (kao poslovna tajna).

U poslovanju Nove banke d.d. u
sljedećim godinama, OTP Bank Rt. značajnu uštedu
troškova očekuje u četiri (4) područja, i to: xx
(poslovna tajna)

5. Mjerodavno tržište

Poduzetnik OTP Bank Rt. nema ni tržišni položaj, ni tržišni udio na
tržištu bankarskih i financijskih usluga u Republici Hrvat­skoj,
niti na njegovu dijelu. Kao prilog prijavi namjere provedbe predmetne
koncentracije od 9. prosinca 2004. dostavljena je Izjava od 9. prosinca 2004.
kojom Uprava poduzetnika OTP Bank Rt., koju zastupa
g. László Wolf, zamjenik
CEO-a, i dr. Miklós Németh, glavni direktor, izjavljuje da »OTP Bank Rt. ima neznatne tržišne udjele na hrvatskom bankovnom
tržištu i nema nikakvih tekućih poslovnih djelatnosti ni pravnih poslova osim
onih navedenih u Prilogu ovoj izjavi.« U Prilogu navedenoj izjavi popisani su
pravni poslovi između poduzetnika OTP Bank Rt. i
hrvatskih pravnih osoba prema preostalim iznosima na dan 30. studenoga 2004.

Neovisno o postojećim
dugovanjima hrvatskih poduzetnika pre­ma OTP Bank
Rt., poduzetnik OTP Bank Rt. nema tržišni položaj na
tržištu bankarskih i financijskih usluga u Republici Hrvatskoj, niti na njegovu
dijelu, pa predmetnom koncentracijom poduzetnik OTP Bank
Rt. stječe postojeći tržišni udio i položaj Nove banke d.d.

Slijedom toga, kao mjerodavno
tržište u ovom ispitnom postupku određeno je tržište univerzalnog bankarstva na
području Zagrebačke županije i Grada Zagreba, Sisačko-moslavačke županije,
Primorsko-goranske županije, Istarske županije, Zadarske županije,
Šibensko-kninske županije, Splitsko-dalmatinske županije i Dubrovačko-neretvanske
županije.

Mjerodavno tržište u svojoj
proizvodnoj dimenziji (tržište univerzalnog bankarstva) određeno je na temelju
usluga koje pruža Nova banka d.d.

Zemljopisna dimenzija
mjerodavnog tržišta određena je s obzirom na distributivnu mrežu Nove banke
d.d. i s obzirom na njezinu kreditnu i depozitnu aktivnost koja je usmjerena
upravo prema navedenim županijama.

*a) Analiza mjerodavnog tržišta preko tržišnih udjela*

Ugovor o kupoprodaji dionica,
koji je pravni temelj predmetne koncentracije, potpisan je 7. prosinca 2004.,
pa bi, slijedom toga, a u skladu s pravilima struke, tržišne udjele trebalo
analizirati prema podacima za prethodno razdoblje, odnosno za 2003. godinu.
Kako poduzetnik OTP Bank Rt. nema ni tržišni položaj,
ni tržišni udio na mjerodavnom tržištu, mjerodavno tržište analizirano je preko
tržišnih udjela Nove banke d.d. S obzirom da sa stanjem na dan 31. prosinca
2003. nisu dostupni podaci o danim kreditima i primljenim depozitima banaka po
županijama, već samo podaci o ukupnim danim kreditima i primljenim depozitima
na nacionalnom nivou, analizirani su tržišni udjeli banaka prema danim
kreditima i primljenim depozitima po županijama sa stanjem na dan 30. lipnja
2004. Budući da podaci o tržišnim udjelima banaka prema aktivi po županijama ne
postoje, analizirani su podaci na nacionalnom nivou, sa stanjem na dan 30.
lipnja 2004.

U analizi mjerodavnog tržišta
tržišni udjeli Nove banke d.d. uspoređeni su s tržišnim udjelima banaka koje
su, s obzirom na veli­činu i distribucijsku mrežu, konkurenti Novoj banci d.d.
na mjero­davnom tržištu.

U predmetnoj analizi
upotrijebljeni su podaci Hrvatske narodne banke. Tržišni udjeli na mjerodavnom
tržištu analizirani su uzimajući u obzir postojanje grupa banaka, pa su tako u
slučaju postojanja bankarske grupe tržišni udjeli društva kćeri dodani tržišnim
udjelima društava majki.

*aa**)Tržišni udjel Nove banke d.d. na
mjerodavnom tržištu prema izdanim kreditima i primljenim depozitima*

Prema
podacima Hrvatske narodne banke na dan 30. lipnja 2004. Nova banka d.d. je na
tržištu univerzalnog bankarstva Grada Zagreba i Zagrebačke županije, mjereno
prema depozitima i kreditima imala tržišni udio manji od 5%. Među ostalim
bankama koje su prisutne na tržištu univerzalnog bankarstva Grada Zagreba i
Zagrebačke županije veličinom tržišnog udjela izdvaja se Zagrebačka banka d.d.,
koja je na dan 30. lipnja 2004. imala vladajući položaj prema depozitima (udio
od xx%), a ujedno i najveći tržišni udio prema
kreditima od xx%. Slijedi ju Grupa Privredne banke
Zagreb d.d., s tržišnim udjelom od xx% prema
depozitima i xx% prema kreditima. Tržišni udjeli
ostalih banaka koje se s obzirom na veličinu aktive mogu smatrati konkurentima
Nove banke d.d., a ujedno su i distributivnom mrežom prisutne na području Grada
Zagreba i Zagrebačke županije, bili su kako slijedi: Grupa Hypo
Alpe-Adria-Bank imala je xx% prema depozitima i xx% prema
kreditima; Erste&Steiermärkische
Bank imala je xx% prema
depozitima i xx% prema kreditima; Raiffeisenbank
Austria imala je xx% prema
depozitima i xx% prema kreditima; HVB Splitska banka
imala je xx% prema depozitima i xx%
prema kreditima.

Na
području Sisačko-moslavačke županije na dan 30. lipnja 2004. Nova banka d.d.
imala je snažan tržišni položaj prema depozitima (udio između 30% i 40%), koji
je ujedno i najveći tržišni udio neke banke, odnosno bankarske grupe na
navedenom području, mjeren prema depozitima. Prema kreditima Nova banka d.d.
imala je tržišni udio između 10% i 20%. Najveći tržišni udio od xx% na području ove županije prema kreditima na dan 30.
lipnja 2004. imala je Grupa Privredne banke Zagreb; s tržišnim udjelom od xx% prema depozitima, ujedno je glavni konkurent Novoj
banci d.d. Tržišni udjeli ostalih banaka koje se s obzirom na veličinu aktive
mogu smatrati konkurentima Nove banke d.d., a ujedno su i distributivnom mrežom
prisutne na području Sisač­ko-moslavačke županije, bili su kako slijedi:
Zagrebačka banka d.d. imala je xx% prema depozitima i
xx% prema kreditima; Grupa Hypo
Alpe-Adria-Bank imala je xx% prema depozitima i xx% prema
kreditima; Erste&Steiermärkische
Bank imala je xx% prema
depozitima i xx% prema kreditima; Raiffeisenbank
Austria imala je xx% prema
depozitima i xx% prema kreditima; HVB Splitska banka
imala je xx% prema depozitima i xx%
prema kreditima.

Na području Istarske županije
Nova banka d.d. je na dan 30. lipnja 2004. imala tržišni udio između 5% i 20%
prema depozitima i kreditima. Najveći tržišni udio na tržištu ove županije na
promatrani dan imala je Zagrebačka banka d.d., i to xx%
prema depozitima te xx% prema kreditima. Tržišni
udjeli odabranih banaka na tržištu Istarske županije na dan 30. lipnja 2004.
bili su sljedeći: Grupa Privredne banke Zagreb imala je xx%
prema kreditima i xx% prema depozitima; Grupa Hypo Alpe-Adria-Bank imala je xx% prema
depozitima i xx% prema kreditima; Erste&Steiermärkische Bank imala je xx% prema depozitima i xx% prema
kreditima; Raiffeisenbank Austria
imala je xx% prema depozitima i xx%
prema kreditima; HVB Splitska banka imala je xx%
prema depozitima i xx% prema kreditima.

Na području Primorsko-goranske
županije Nova banka d.d. je na dan 30. lipnja 2004. imala tržišni udio manji od
5% prema depozitima i kreditima. U ovoj županiji na dan 30. lipnja 2004. Erste&Steiermärkische Bank d.d. imala je vladajući položaj prema depozitima, s
tržišnim udjelom od xx%, i najveći tržišni udio prema
kreditima od xx%. Tržišni udjeli ostalih banaka koje
se s obzirom na veličinu aktive izdvajaju kao ozbiljni konkurenti Nove banke
d.d. na području Primorsko-goranske županije, bili su kako slijedi: Zagrebačka
banka d.d., imala je xx% prema depozitima i xx% prema kreditima; Grupa Privredne banke Zagreb imala je xx% prema kreditima i xx% prema
depozitima; Grupa Hypo Alpe-Adria-Bank imala je xx% prema
depozitima i xx% prema kreditima; Raiffeisenbank
Austria imala je xx% prema
depozitima i xx% prema kreditima; HVB Splitska banka
imala je xx% prema depozitima i xx%
prema kreditima.

Nova banka d.d. je prema
depozitima imala vladajući položaj na području Zadarske županije, s tržišnim
udjelom od preko 40% na dan 30. lipnja 2004. Prema kreditima je Nova banka
d.d., s tržišnim udjelom između 15% i 25%, bila na drugom mjestu iza Hypo Alpe-Adria-Bank d.d., koja je imala tržišni udio od xx%. Tržišni udjeli odabranih banaka u ovoj županiji na dan
30. lipnja 2004. iznosili su kako slijedi: Zagrebačka banka d.d. imala je xx% prema depozitima i xx% prema
kreditima; Grupa Privredne banke Zagreb imala je xx%
prema kreditima i xx% prema depozitima; Erste&Steiermarkische Bank imala je xx% prema
depozitima i xx% prema kreditima; Raiffeisenbank
Austria imala je xx% prema
depozitima i xx% prema kreditima; HVB Splitska banka
imala je xx% prema depozitima i xx%
prema kreditima.

Na
području Šibensko-kninske županije na dan 30. lipnja 2004. Nova banka d.d.
imala je tržišni udio manji od 10% prema depozitima i kreditima. Tržištem ove
županije dominira Jadranska banka d.d., s tržišnim udjelom od xx% prema depozitima te xx% prema
kreditima. Tržišni udjeli banaka koje se s obzirom na veličinu aktive mogu
smatrati konkurentima Nove banke d.d., a distribucijskom mrežom su prisutne na
području Šibensko-kninske županije bili su sljedeći: Zagrebačka banka d.d.
imala je xx% prema depozitima i xx%
prema kreditima; Grupa Privredne banke Zagreb imala je xx%
prema kreditima i xx% prema depozitima; Erste&Steiermärkische Bank imala je xx% prema
depozitima i xx% prema kreditima; Raiffeisenbank
Austria imala je xx% prema
depozitima i xx% prema kreditima; HVB Splitska banka
imala je xx% prema depozitima i xx%
prema kreditima.

U Splitsko-dalmatinskoj županiji
Nova banka d.d. je na dan 30. lipnja 2004. imala tržišni udio manji od 5% prema
depozitima i kreditima. Tržištem ove županije dominira HVB Splitska banka d.d.,
s tržišnim udjelom od xx% prema depozitima te xx% prema kreditima. Tržišni udjeli drugih banaka koji
konkuriraju Novoj banci d.d., bili su kako slijedi: Zagrebačka banka d.d. imala
je xx% prema depozitima i xx%
prema kreditima; Grupa Privredne banke Zagreb imala je xx%
prema kreditima i xx% prema depozitima; Grupa Hypo Alpe-Adria-Bank imala je xx% prema
depozitima i xx% prema kreditima; Erste&Steiermärkische Bank imala je xx% prema depozitima i xx% prema
kreditima; Raiffeisenbank Austria
imala je xx% prema depozitima i xx%
prema kreditima.

Nova banka d.d. je na području
Dubrovačko-neretvanske županije na dan 30. lipnja 2004. imala dominantan
položaj prema depozitima s tržišnim udjelom većim od 40%. S tržišnim udjelom
između 20% i 30% bila je prva banka i prema kreditima. HVB Splitska banka d.d.
je na području ove županije glavni konkurent Novoj banci d.d. prema udjelu u
depozitima (xx%), a Privredna banka Zagreb d.d. prema
udjelu u kreditima (xx%). Od drugih banaka tržišni
udjeli na dan 30. lipnja 2004. iznosili su kako slijedi: Zagrebačka banka d.d.
imala je xx% prema depozitima i xx%
prema kreditima; Grupa Hypo Alpe-Adria-Bank imala je xx% prema
depozitima i xx% prema kreditima; Raiffeisenbank
Austria imala je xx% prema
depozitima i xx% prema kreditima.

*ab**) Analiza mjerodavnog tržišta preko
kanala distribucije*

Poduzetnik OTP Bank Rt. na području Republike Hrvatske nema ni podružnica
ni poslovnica.

Nova banka d.d. je svoju
distributivnu mrežu strukturirala u pet (5) poslovnih
centara:

– Poslovni centar sjeverna
Hrvatska;

– Poslovni centar Istra;

– Poslovni centar sjeverna
Dalmacija;

– Poslovni centar srednja
Dalmacija i

– Poslovni centar Dubrovnik i
južna Dalmacija.

Poslovni centri nadređeni su
poslovnim jedinicama, pod kojima su pak okupljene poslovnice. Poslovni centar
sjeverna Hrvatska čini Poslovna jedinica Zagreb sa 3 poslovnice (sve u
Zagrebu), a Poslovna jedinica Sisak ima 11 poslovnica (5 u Sisku, po 1 u Dvoru,
Glini, Kutini, Lekeniku, Petrinji i Sunji). Poslovni centar Istra čini Poslovna jedinica Pula
sa 14 poslovnica (9 u Puli, po 1 u Barbanu, Fažani, Marčani, Medulinu i Vodnjanu),
Poslovna jedinica Rovinj sa 7 poslovnica (3 u Rovinju, po 1 u Balama, Kanfanaru, Svetvinčentu i
Žminju), Poslovna jedinica Labin sa 5 poslovnica (po 1 u Labinu, Svetoj Nedjelji,
Malom Lošinju, Rijeci i Opatiji), te Poslovna jedinica Pazin sa 4 poslovnice
(po 1 u Pazinu, Poreču, Umagu i Buzetu). Nadalje, Poslovni centar Sjeverna
Dalmacija čini Poslovna jedinica Zadar sa 13 poslovnica (11 u Zadru, po 1 u
Ninu i Preku) i Poslovna jedinica Šibenik sas 4 poslovnice (po 1 u Šibeniku, Benkovcu, Biogradu i
Obrovcu). Zatim, u sastavu Poslovnog centra srednje Dalmacije su Poslovna
jedinica Split sa 3 poslovnice (sve u Splitu) i Poslovna jedinica Makarska sa 4
poslovnice (po 1 u Makarskoj, Imotskom, Lovreču i
Vrgorcu). U Poslovnom centru Dubrovnik i južna Dalmacija su: Poslovna jedinica
Dubrovnik sa 14 poslovnica (6 u Dubrovniku, po 1 u Cavtatu, Grudi, Kuni, Mokošici, Srebrenom, Stonu, Trpnju
i Ćilipima), Poslovna jedinica Metković sa 3 poslovnice
(po 1 u Metkoviću, Opuzenu i Pločama) i Poslovna jedinica Korčula sa 5
poslovnica (po 1 u Korčuli, Blatu, Orebiću, Smokvici i Veloj
Luci).

Prema dostavljenim podacima
sadržanim u prijavi namjere provedbe predmetne koncentracije proizlazi da je ukupan
broj poslov­nih jedinica u
poslovnoj mreži Nove banke d.d. devedeset (90). Kako se dalje navodi u
navedenoj prijavi, broj poslovnih jedinica Nove banke d.d. odnosi se na dan 30.
listopada 2004. Prema podacima Hrvatske narodne banke na dan 30. lipnja 2004.
Nova banka d.d. (uključujući i Dubrovačku banku, koja joj tada još nije bila
pripojena) imala je sto (100) poslovnih jedinica, pa je očigledno da je u međuvremenu
došlo do zatvaranja određenog dijela poslovne mreže Nove banke d.d. Radi
usporedbe s konkurentima, distributivna mreža Nove banke d.d. analizirana je
prema podacima Hrvatske narodne banke na dan 30. lipnja 2004.

U odnosu na distributivnu mrežu
Nove banke d.d. i banaka koje se s obzirom na veličinu aktive mogu smatrati
njezinim ozbiljnim konkurentima po županijama, proizlazi da na dan 30. lipnja
2004. Nova banka d.d. prema broju poslovnih jedinica na području Sisačko-moslavačke
županije ima najveći tržišni udio (36,67%). U istoj županiji ujedno ima i najveći
tržišni udio prema depozitima. I prema depozitima, i prema broju poslovnih
jedinica glavni konkurent na području ove županije Novoj banci d.d. je
Privredna banka Zagreb d.d., koja je ujedno vodeća banka županije prema
tržišnom udjelu u kreditima.

Prema broju poslovnih jedinica
Nova banka d.d. je s udjelom od 38,10% vodeća banka Zadarske županije, u kojoj
ujedno ima i dominantan položaj s obzirom na depozite. Prema broju poslovnih
jedinica glavni konkurent Novoj banci d.d. na području Zadarske županije je HVB
Splitska banka d.d. s udjelom od xx%, koja je i
glavni konkurent Novoj banci d.d. s obzirom na tržišni udio u depozitima, te je
treća banka u županiji prema udjelu u kreditima, i to iza Hypo
Alpe-Adria-Bank d.d., koja
unatoč samo jednoj (1) poslovnoj jedinici, ima najveći tržišni udio u ovoj
županiji prema kreditima, te iza Nove banke d.d.

S obzirom na broj poslovnih
jedinica, Nova banka d.d., s udjelom od 46,43%, ima dominantan položaj u
Dubrovačko-neretvanskoj županiji. U toj županiji Nova banka d.d. ima dominantan
položaj i prema depozitima, te najveći tržišni udio prema kreditima. S obzirom
na tržišni udio, prema broju poslovnih jedinica glavni konkurent Novoj banci
d.d. u ovoj županiji je Privredna banka Zagreb d.d., koja joj je ujedno i
glavni konkurent prema kreditima. Privrednu banku Zagreb d.d. prema broju
poslovnih jedinica u ovoj županiji slijedi HVB Splitska banka d.d., koja je u
županiji ujedno glavni konkurent Novoj banci d.d. prema depozitima.

U Istarskoj županiji prema broju
poslovnih jedinica Nova banka d.d. ima tržišni udio od 25,24%. Glavni
konkurenti Novoj banci d.d. na području Istarske županije s obzirom na broj poslov­nih jedinica su Erste&Steiermärkische Bank s tržišnim udjelom od xx% i
Grupa Privredne banke Zagreb s udjelom od xx%.

U Primorsko-goranskoj županiji
snažan dominantan položaj ima Erste&Steiermärkische Bank s tržišnim
udjelom od xx% svih poslovnih jedinica banaka u toj
županiji. Potom je slijedi Grupa Privredne banke Zagreb s tržišnim udjelom od xx%. Nova banka d.d. je na dan 30. lipnja 2004. na području
Primorsko-goranske županije imala sedam (7) poslovnih jedinica odnosno tržišni
udio od 5,93%.

Prema broju poslovnih jedinica u
Gradu Zagrebu i Zagre­bačkoj županiji najveći tržišni
udio od xx% ima Zagrebačka banka d.d., a zatim Grupa
Privredne banke Zagreb od xx%. Nova banka d.d. s četiri
(4) poslovne jedinice ima tržišni udio od 2,07%.

U Šibensko-kninskoj županiji
Grupa Privredne banke Zagreb i HVB Splitska banka d.d. imaju isti broj
poslovnih jedinica (4) odnosno tržišni udio od xx%.
Po dvije (2) poslovne jedinice imaju Erste&Steiermärkische Bank i Raiffeisenbank Austria odnosno
tržišni udio od xx%. Nova banka d.d. i Zagrebačka
banka d.d. su na dan 30. lipnja 2004. imale tržišni udio od 3,03% odnosno svaka
po jednu (1) poslovnu jedinicu.

HVB Splitska banka d.d. na području
Splitsko-dalmatinske županije ima dominantan položaj s tržišnim udjelom od xx%. Grupa Privredne banke Zagreb ima petnaest (15)
poslovnih jedinica odnosno tržišni udio od xx%, a
Zagrebačka banka d.d. dvanaest (12) poslovnih jedinica odnosno tržišni udio od xx%. Na području te županije Nova banka d.d. ima sedam (7)
poslovnih jedinica što iznosi 7,03% tržišnog udjela.

Poduzetnik OTP Bank Rt. nema alternativnih kanala distribucije na
teritoriju Republike Hrvatske.

Nadalje, u prijavi namjere provedbe
predmetne koncentracije navodi se da od alternativnih kanala distribucije Nove
banke d.d., osim poslovnica, klijentima Nove banke d.d. na usluzi stoje
šezdeset dva (62) bankomata i xx (poslovna tajna) POS
terminala. Tako Nova banka d.d. ima dva (2) bankomata u Gradu Zagrebu i Zagrebačkoj
županiji, osam (8) u Sisačko-moslavačkoj županiji, dva (2) u
Primorsko-goranskoj županiji, 15 u Zadarskoj županiji, jedan (1) u
Šibensko-kninskoj županiji, četiri (4) u Splitsko-dalmatinskoj županiji, 14 u
Istarskoj županiji te 16 u Dubrovačko-­
-neretvanskoj županiji. S obzirom na karakteristike predmetne kon­centracije, odnosno budući da
njezinom provedbom poduzetnik OTP Bank Rt. samo stječe
postojeći tržišni udio i tržišni položaj Nove banke d.d. na mjerodavnom tržištu,
mreže bankomata nisu analizirane zbog neracionalnosti i neefikasnosti takvog
postupka.

Nadalje,
u prijavi namjere provedbe predmetne koncentracije navodi se usluga eLEMENTŽ, koja
obuhvaća uslugu internetskog bankarstva Nove banke d.d. za poslovne klijente,
kojima se omogućuje pregled stanja i prometa na svojim deviznim i kunskim
poslovnim računima, kao i davanje naloga za plaćanja u zemlji i prema
inozemstvu. Korisnik usluge eLEMENTŽ može postati svaki poslovni subjekt koji ima otvoren račun
za redovno poslovanje, odnosno devizni račun u Novoj banci d.d., koji podnese
zahtjev za korištenje usluge eLEMENTŽ za poslovne subjekte na propisanom obrascu te ako
prihvati Opće uvjete za korištenje usluge eLEMENTŽ za poslovne subjekte. Osim davanja
naloga za plaćanje u zemlji i prema inozemstvu, eLEMENTŽ omogućuje i odabir dana izvršenja
naloga; izmjenu naloga; pregled stanja i prometa po računima; pregled
akreditiva, jamstava, kredita, oročenja i ovlasti;
ispis izvoda računa; samostalno dodjeljivanje razine ovlasti za korištenje eLEMENTŽ kartice
ostalim korisnicima unutar tvrtke. Prema navodima u prijavi namjere provedbe
predmetne koncentracije ovu uslugu Nove banke d.d. koriste xx
(poslovna tajna) poslovna subjekta.

*b) Analiza tržišnog udjela Nove banke d.d. na tržištu
univerzalnog bankarstva Republike Hrvatske*

Prema podacima Hrvatske narodne
banke na dan 30. lipnja 2004. Nova banka d.d. je na tržištu univerzalnog
bankarstva Republike Hrvatske (nacionalni nivo) imala tržišni udio od 4,06%
prema ukupnoj aktivi, 4,82% prema ukupno primljenim depozitima te 3,08% prema
ukupno danim kreditima.

*6. Udjeli sudionika
koncentracije u drugim poduzetnicima*

Hrvatska narodna banka je
istražila kapitalnu i personalnu povezanost sudionika predmetne koncentracije,
te je utvrđeno sljedeće:

**a) Kapitalna povezanost**

Društva koja čine Grupu OTP Bank, odnosno društva u kojima je poduzetnik OTP Bank Rt. imatelj većinskog udjela u temeljnom kapitalu ili
imatelj značajnog udjela u temeljnom kapitalu, i djelatnosti tih društava su:

1. Merkantil
Bank Rt. – financiranje nabave i distribucije
komercijalnih vozila

2. Merkantil
Car Rt. – financiranje nabave i distribucije komercijalnih vozila

3. OTP Lakástakarékpénztár
Rt. – specijalizirana financijska institucija (stambena štedionica)

4.
OTP Jelzálogbank Rt. – odobravanje stambenih kredita,
otkupljivanje hipotekarnih kredita

5.
Merkantil Ingatlan Lízing Rt. – financijski najam (leasing)

6.
OTP Garancia Biztosító Rt.
– usluge osiguranja

7.
Concordia Info Rt. – zakup računalnih programa i
nekretnina

8.
OTP Ingatlan Rt. – ulaganja u nekretnine i korištenje
nekre­t­nina

9.
OTP Faktoring Rt. – preuzimanje i naplata
kvalificiranih potraži­vanja

10.
OTP Alapkezelő Rt. – upravljanje fondovima

11.
Hungarian International Finance Ltd. – usluge forfaitingainvestiranje, kupnja prodaja i faktoring za izvozna potraživanja bez jamstva

12.
OTP Mérleg Rt. – usluge davanja zakupa i servisiranja
nekretnina

13.
OTP Pénztárszolgáltató Rt. – vođenje računa OTP
mirovinskih fondova i OTP fonda zdravstvenog osiguranja

14.
Bank Center No.1. Kft. – davanje imovine u zakup OTP Bank
Rt.

15.
Inga Egy Kft. – korištenje imovine društva u Budimpešti i izvan nje
i njezino davanje u zakup OTP Bank Rt.

16.
OTP Travel Kft. – prodaja
zrakoplovnih karata

17.
OTP Faktoring Slovensko, a.s. – usluge faktoringa

18.
OTP Leasing, a.s. – usluge financijskog najma (leasing) za vozila

19.
OTP Poistžovací Maklér,
s.r.o. – financiranje distributera vozila i usluge osiguranja

20.
OTP Garancia poistžovna,
a.s. – usluge osiguranja

21.
OTP Garancia životná poistžovna, a.s. – usluge životnog osiguranja

22. DSK Bank
EAD – bankarske usluge

23. Banca
Comerciala RoBank S.A. –
bankarske usluge

24. DSK Garancia
Life Insurance Company AD – usluge osiguranja

25. Merkantil
Bérlet Kft. – usluge
operativnog i financijskog leasinga

26. Merkant
Ház 2000 Kft. – korištenje,
financijski najam (leasing) i upravljanje
nekretninama

27. OTP Ingatlan
Bau Kft. – djelatnost
društva je izgradnja nekretnina

28. OTP Faktoring
Vagyonkezeló Kft. – upravljanje
port­feljem »starih
stambenih kredita« OTP Bank Rt.

29. OTP Ingatlan
International Kft. –
pružanje vanjskih usluga za OTP Bank Rt.

30. Air
Invest Kft. – korištenje i
upravljanje nekretninama

31. Inga
Kettó Kft. – korištenje
imovine u Budimpešti i izvan nje i njezino davanje u zakup OTP Bank Rt.

32. Projekt 2003 Kft. – prodaja odnosno daljnja prodaja nekretnina

33.
SPLC Vagyonkezeló Kft. –
usluge računovodstva, inženjeringa i monotoringa

34.
SPLC-P Kft. – davanje u zakup nekretnina na određeno
vrijeme

35.
SPLC-B Kft. – davanje u zakup nekretnina na određeno
vrijeme

36.
SPLC-N Kft. – davanje u zakup nekretnina na određeno
vrijeme

37.
SPLC-E Kft. – davanje u zakup nekretnina na određeno
vrijeme

38.
SPLC Bérlet Kft. – davanje
u zakup informatičke tehnologije OTP Bank Rt.

39.
SPLC-T1 Kft. – davanje u
zakup nekretnina na određeno vrijeme

40.
SPLC-S Kft. – davanje u zakup nekretnina na određeno
vrijeme

41.
NIMO 2002. Kft. – davanje u zakup vlastitih sredstava

42.
JATI 10 Kft. – davanje u zakup nekretnina

43.
DSK Tours EOOD – rezervacija hotelskih soba,
organiziranje turističkih putovanja i usluge škola stranih jezika

44.
DSK Transsecurity EOOD – usluge osiguranja vrijednih
pošiljaka, gotovine, osiguranja zgrada i dr.

45.
OTP Kártyagyártó Kft. –
proizvodnja bankovnih kartica OTP Bank Rt.

46.
OTP Real Slovensko, s.r.o. – ulaganje, prodaja, uprav­ljanje i zakup nekretnina

47.
OTP Garancia-poistžovacie sluzby, s.r.o. – usluge životnog osiguranja

48. Robinv
S.A. – podružnica Banca Comerciala
RoBank (nema djelatnosti)

49. OTP Banka Slovensko, a.s. –
bankarske usluge

50. DSK Rodina PSC – upravljanje
fondom DSK Bank

51. OTP Immobilien
Verwertung GmbH – vođenje odmarališta OTP Bank Rt.

52. OTP Hungaro-Projekt
Kft. – usluge savjetovanja vezane uz EU

53. OTP Ingatlan
Befektetési Alapkezeló Rt.
– upravljanje fondom nekretnina OTP Bank Rt.

54. Suzuki
Pénzügyi Szolgáltató Rt. –
usluge leasinga vozila

55. Monopost
Kft. – usluge tiska, pakiranja i isporuke

56. Budatrend-III.
Rt. – djelatnost društva je korištenje, (financijski najam) leasing
i upravljanje imovinom društva u Budimpešti i drugdje u Mađarskoj.

Među društvima kćerima
poduzetnika OTP Bank Rt., značajnija su:

1.  xx,

2. xx,

... (poslovna tajna).

OTP Bank
Rt. nije, ni direktno ni indirektno, niti kapitalno niti personalno povezana s
bankama i financijskim grupama koje su prisutne na hrvatskom bankarskom tržištu
(uključujući UniCredito Italiano
i Gruppo Intesa).

Na temelju dokumenata i podataka
koje je dostavio poduzetnik OTP Bank Rt. u postupku
podnošenja prijave namjere proved­be
predmetne koncentracije te na temelju saznanja kojima raspolaže stručna služba
Hrvatska narodna banka utvrđeno je da trenutačno ne postoji ni jedna kapitalna
veza između poduzetnika OTP Bank Rt. i drugih
društava koju bi valjalo posebno izdvojiti i analizirati s aspekta zaštite
tržišnog natjecanja unutar bankarskog sektora, odnosno u smislu mogućeg sprječavanja,
ogra­ničavanja ili
narušavanja tržišnog natjecanja na tržištu bankarskih i financijskih usluga
Republike Hrvatske, ili na njegovu dijelu.

Nadalje, u prijavi namjere
provedbe predmetne koncentracije dostavljen je popis udjela članova Uprave i
Nadzornog odbora OTP Bank Rt. u drugim poduzetnicima:

1. xx

2. xx

3. ... (poslovna tajna).

U prijavi namjere provedbe
predmetne koncentracije kao prilog 14. poduzetnik OTP Bank
Rt. dostavio je Izjavu od 22. prosinca 2004. kojom Uprava OTP Bank Rt., koju zastupa g. László Wolf, zamjenik CEO-a, i dr. Miklós Németh, glavni direktor,
izjavljuje da »prema njihovom najboljem znanju OTP Bank
Rt. nije ni u direktnoj ili indirektnoj vezi (preko društava kćeri) niti
kapitalno ni personalno povezana s bankama i financijskim grupama (što posebno
uključuje UniCredito Italiano
i Gruppo Intesa) koje su
prisutne na hrvatskom bankarskom tržištu.«

Glede
kapitalne povezanosti Nove banke d.d. dostavljen je popis svih osoba izravno
ili neizravno povezanih s Novom bankom d.d. u kojima Nova banka d.d. ima 20%
ili više udjela u temeljnom kapitalu:

1.
Dalbank nekretnine d.o.o. – 100% udjela (društvo se
bavi poslovanjem s nekretninama, savjetovanjem u vezi s poslovanjem i
upravljanjem);

2.
Dalbank vrijednosnice d.o.o. – (u likvidaciji) 100%
udjela (društvo se bavi kupnjom i prodajom vrijednosnih papira po nalogu
nalogodavca u svoje ime i za tuđi račun, trgovinom u spekulacijske svrhe,
poslovima posebne burzovne trgovine, investicijskim savjetovanjima i dr.);

3.
Dalbank invest d.o.o. –
100% udjela (društvo se bavi osnivanjem investicijskih fondova, upravljanjem
investicijskim fondovima i dr.);

4.
Savia – 100% udjela (društvo se bavi trgovinom na
veliko i posredovanjem u trgovini, financijskim najmom (leasing),
poslovanjem nekretninama i dr.);

5.
Ibacom d.o.o. (u likvidaciji) – 100% udjela (društvo
se bavi trgovinom na veliko i posredovanjem u trgovini, trgovinom na malo,
ugostiteljstvom, poslovanjem nekretninama, promid­ž­bom / reklama i propaganda);

6.
TIZ Zadar – 25,61% udjela (društvo se bavi proizvodnjom tekstila);

7.
Naprijed Split – 35,70% udjela (društvo se bavi proizvod­njom papira i kartona,
izdavačkom i tiskarskom djelatnošću, posredovanjem u trgovini i dr.).

Navedene kapitalne veze Nove
banke d.d. trenutačno ne otvaraju pitanje mogućih negativnih učinaka predmetne
transakcije na tržišno natjecanje na mjerodavnom tržištu.

**b) Personalna
povezanost**

Članovi Uprave i Nadzornog
odbora OTP Bank Rt. ujedno su članovi uprava, odnosno
nadzornih odbora povezanih društava OTP Bank Rt. ili
drugih društava koja posluju u Mađarskoj (primjerice u MOL-u). Snažno je
izražena personalna povezanost preko članova uprava i nadzornih odbora društva
unutar Grupe OTP Bank.

S tim u vezi, xx (poslovna tajna) je ujedno član Uprave MOL Rt., a xx (poslovna tajna) je također član Uprave MOL Rt. koji je
imatelj udjela u temeljnom kapitalu društva INA d.d.

Nadalje,
xx (poslovna tajna) je ujedno član Nadzornog odbora xx (ovo je društvo u vlasništvu Grupe British
American Tobacco, bavi se
proizvodnjom duhana i duhanskih proizvoda i najveća je tvornica duhana u Mađarskoj),
te član Nadzornog odbora xx (društvo se bavi
veleprodajom proizvoda pečuške Tvornice duhana BAT). British
American Tobacco je imatelj
udjela u temeljnom kapitalu Tvornice duhana Zadar d.d.

Uz
prijavu namjere provedbe predmetne koncentracije poduzetnik OTP Bank Rt. dostavio je Izjavu od 21. prosinca 2004., kojom
Uprava OTP Bank, koju zastupa g. László
Wolf, zamjenik CEO-a, i dr.
Miklós Németh, glavni
direktor, izjavljuje da »nijedan član Uprave OTP Bank
Rt. ili Nadzornog odbora OTP Bank Rt. nije član
uprave ili nadzornog odbora nijednoga trgovačkog društva registriranog u
Hrvatskoj.«

U
postupku ispitivanja prijave namjere provedbe predmetne koncentracije utvrđeno
je da, osim prethodno navedene personalne povezanosti xx
i xx (poslovna tajna) s društvom MOL Rt., te
personalne povezanosti xx (poslovna tajna) s
društvima Grupe British American
Tobacco, ne postoji niti jedna druga personalna veza
koju bi trebalo posebno izdvojiti i analizirati. S aspekta kontrole
koncentracija kao dijela zaštite tržišnog natjecanja unutar bankarskog sektora,
prethodno navedene personalne veze ne otvaraju pitanja u smislu ograničenja
slobodnoga tržišnog natjecanja na mjerodavnom tržištu.

Personalna
povezanost Nove banke d.d. je sljedeća:

–
Damir Odak, predsjednik Uprave Nove banke d.d., pred­sjednik je Nadzornog odbora Dalbank
nekretnina d.o.o.;

–
Sanja Martinko je član Uprave Nove banke d.d. i nema
drugih članstava;

–
Zorislav Vidović, član Uprave Nove banke d.d., član
je Nadzornog odbora Dalbank nekretnina d.o.o.;

–
Robert Hans van Griethuysen, predsjednik Nadzornog odbo­ra
Nove banke d.d., zamjenik je predsjednika Nadzornog odbora Dalbank
Invest d.o.o. i član Nadzornog odbora Dalbank vrijednosnica d.o.o.;

–
David McMahon, član Nadzornog odbora Nove banke d.d.,
član je Uprave poduzetnika Reginter d.o.o.;

–
David Donald Curl, član
Nadzornog odbora Nove banke d.d., član je Uprave Reginter
d.o.o.;

–
Ronald Oliver Drake je član Nadzornog odbora Nove banke d.d. i nema
drugih članstava;

–
Marijan Kostrenčić, član Nadzornog odbora Nove banke
d.d., član je Nadzornog odbora Večernjeg lista d.d., član Nadzornog odbora
VIP-NET GSM d.o.o., član Nadzornog odbora Tiska d.d., član Nadzornog odbora Addende d.d., član Nadzornog odbora INGRA-e d.d. i član
Uprave Intela d.o.o., Zagreb.

Navedene personalne povezanosti
Nove banke d.d. trenu­tačno ne otvaraju pitanje mogućih
negativnih učinaka predmetne transak­cije na tržišno natjecanje na mjerodavnom tržištu.

*7. Opis i obrazloženje očekivanih
pogodnosti predmetne koncen­tracije
za potrošače*

 Što se tiče očekivanih pogodnosti za potrošače,
poduzetnik OTP Bank Rt. navodi da s aspekta
tehnološkog razvoja planira:

– dogradnju IT platforme Nove
banke s xx platforme (poslov­na
tajna) na xx (poslovna tajna), što će biti važan
korak u uvođenju novih tehnika upravljanja proizvodima, ubrzanju i podizanju
razine usluga;

– xx
(poslovna tajna);

– proširenje mreže poslovnica u xx regijama (poslovna tajna);

– ugradnju novih bankomata i POS
terminala.

Prema
navodima poduzetnika OTP Bank Rt. navedeni tehnološki
razvoj služit će interesu klijenata, jer će nakon nadogradnje IT sustava,
klijenti imati pristup suvremenijem i bržem IT sustavu, čime će se složeniji
proizvodi moći prilagoditi potrebama klijenata. Sa xx
(poslovna tajna) svi će klijenti imati pristup xx i xx (poslovna tajna) uslugama sedam (7) dana u tjednu, 24
sata dnevno, kao i novim uslugama koje će se uvesti. S proširenjem mreže
poslovnica i bankomata klijenti će imati pristup višoj razini proizvoda i
usluga na više lokacija, što će također služiti interesima sadašnjih i budućih
klijenata Nove banke d.d.

Nadalje,
u skladu s razvojem proizvoda, radi boljeg služenja interesima klijenata,
poduzetnik OTP Bank Rt. navodi da je spreman povećati
broj on-line i off-line usluga, odnosno uvesti:

1.
usluge xx (poslovna tajna).;

2.
xx  (poslovna
tajna);

3.
xx  (poslovna
tajna).

III.
Razmatranjem navedenih činjenica vezanih uz analizu predmetne koncentracije
utvrđeno je sljedeće:

Provedbom
predmetne koncentracije poduzetnik OTP Bank Rt.
postaje imateljem 93,63% udjela u temeljnom kapitalu Nove banke d.d. te stječe
postojeći tržišni udio i tržišni položaj Nove banke d.d. na mjerodavnom
tržištu, koje je u ovom postupku određeno kao tržište univerzalnog bankarstva
na području Zagrebačke županije i Grada Zagreba, Sisačko-moslavačke županije,
Primorsko-goranske županije, Istarske županije, Zadarske županije,
Šibensko-kninske županije, Splitsko-dalmatinske županije i Dubrovačko-neretvanske
županije. Nova banka d.d. proved­bom
predmetne transakcije postaje dijelom financijskoga konglomerata, koji predvodi
vodeća mađarska banka koja je preko svojih društva kćeri i ostalih oblika
kapitalne i personalne povezanosti prisutna u gotovo svim poslovnim segmentima
u Mađar­skoj, a koji sežu daleko izvan
bankarsko-financijskih poslova.

Provedbom
predmetne koncentracije, prema podacima Hrvat­ske
narodne banke na dan 30. lipnja 2004., poduzetnik OTP Bank
Rt. će steći sljedeće tržišne udjele na tržištu univerzalnog bankarstva
Republike Hrvatske:

– 4,06% prema ukupnoj aktivi;

– 4,82% prema ukupno primljenim
depozitima;

– 3,08% prema ukupno izdanim
kreditima;

– 9,61% ukupnih poslovnica i
podružnica bankarskog sustava (ukupno 100 poslovnih jedinica).

Također, utvrđeno je da
provedbom predmetne transakcije ne dolazi do porasta mjerila tržišne
koncentracije, odnosno omjera tržišne koncentracije i Herfindahl-Hirschmanova indeksa.

Analiza mjerodavnog tržišta
pokazuje da Nova banka d.d. na tržištu univerzalnog bankarstva Sisačko-moslavačke
županije ima najveći tržišni udio prema depozitima (između 30% i 40%) te prema
broju poslovnih jedinica (36,67%). Na tržištu univerzalnog bankarstva Zadarske
županije Nova banka d.d. ima dominantan položaj prema depozitima (preko 40%),
te je vodeća banka ove županije i prema broju poslovnih jedinica (38,10%), a
druga prema kreditima (s tržišnim udjelom od između 15% i 25%). Na tržištu
univerzalnog bankarstva Dubrovačko-neretvanske županije Nova banka d.d. ima
dominantan položaj prema depozitima (preko 40%) i prema broju poslovnih
jedinica (46,43%), a najveći tržišni udio prema kreditima (između 20% i 30%).
Na tržištu univerzalnog bankarstva Grada Zagreba i Zagrebačke županije Nova
banka d.d. ima tržišni udio manji od 5% prema kreditima i depozitima, te
približno 2% svih poslovnih jedinica banaka na tom području. Na tržištu
univerzalnog bankarstva Primorsko-goranske županije Nova banka d.d. ima tržišni
udio manji od 5% prema depozitima i kreditima, te približno 6% svih poslovnih
jedinica ove županije. Tržišni udio Nove banke d.d. na tržištu univerzalnog
bankarstva Šibensko-kninske županije je manji od 10%. Prema depozitima i
kreditima na tržištu univerzalnog ban­kar­stva Splitsko-dalmatinske županije Nova banka d.d. ima
tržišni udio manji od 5%, a približno 7% prema broju poslovnih jedinica. Nova
banka d.d. drži približno 25% svih poslovnih jedinica na tržištu univerzalnog
bankarstva Istarske županije, a između 5% i 20% svih kredita i depozita te
županije. Na svim dijelovima mjerodavnog tržišta Nova banka d.d. izložena je
snažnoj konkurenciji drugih banaka.

Iako je u ovom postupku utvrđeno
da Nova banka d.d. ima dominantan položaj prema jednom ili više odabranih
kriterija na određenim dijelovima mjerodavnog tržišta, provedbom predmetne
koncentracije neće doći do stvaranja novih dominantnih položaja te banke na
mjerodavnom tržištu, ili na njegovu dijelu, odnosno neće doći do jačanja
postojećih vladajućih položaja Nove banke d.d. na određenim dijelovima
mjerodavnog tržišta, jer OTP Bank Rt. samo stječe
postojeće tržišne udjele Nove banke d.d. Hrvatska narodna banka zaključila je
da, provedba predmetne koncentracije neće značajno utjecati na sprječavanja,
ograničavanje ili narušavanje tržišnog natjecanja na mjerodavnom tržištu.
Naprotiv, ova transakcija će imati isključivo pozitivan uči­nak
na mjerodavnom tržištu, te na njegovim dijelovima. Kod donošenja odluke
Hrvatska narodna banka imala je na umu pogodnosti za potrošače te da OTP Bank Rt. planira u Novoj banci d.d. po provedbi predmetne
koncentracije primijeniti svoj *know**-how,*
tehnička stručna saznanja i iskustva. Također, predviđa se strate­ški projekt razvoja Nove banke d.d. fokusiran na tri (3) glav­na međusobno povezana sektora bankarstva i to:

1. proizvodi i usluge – xx (poslovna tajna);

2. kanali prodaje – OTP Bank Rt. planira otvaranje xx
(poslovna tajna) novih poslovnica (u xx regijama –
poslovna tajna), xx (poslovna tajna) novih bankomata,
te xx (poslovna tajna) novih POS-ova do xx godine (poslovna tajna); OTP Bank
Rt. će poticati razvoj xx (poslovna tajna). S
proširenjem mreže poslovnica i bankomata, klijenti bi imali pristup većoj
razini proizvoda i usluga na većem broju lokacija, što u pozitivnom smislu
služi interesima sadašnjih i budućih klijenata Nove banke d.d.;

3.
informacijska tehnologija – modernizacija središnjeg sustava (xx – poslovna tajna) Nove banke d.d. trebala bi biti
završena do kraja xx godine (poslovna tajna).
Mišljenje je OTP Bank Rt. da gore navedeni tehnološki
razvoj služi interesu klijenata, budući da će nakon nadogradnje IT sustava,
klijenti imati pristup suvremenijem i bržem IT sustavu, čime će se složeniji
proizvodi moći prilagoditi potrebama klijenata. Sa xx
(poslovna tajna), svi klijenti će imati pristup xx i xx (poslovna tajna) uslugama sedam (7) dana u tjednu, 24
sata dnevno, kao i novim uslugama koje će se uvesti.

Slijedom
iznesenoga, Hrvatska narodna banka je predmetnu koncentraciju ocijenila
dopuštenom, kako je odlučeno u točki I. izreke ovog rješenja.

Pouka o pravnom lijeku

Ovo je rješenje konačno u
upravnom postupku i protiv njega nije dopuštena žalba, već se može pokrenuti
upravni spor tužbom neposredno kod Upravnog suda Republike Hrvatske u roku od
30 dana od dana dostave ovog rješenja.

Urbroj: 66-020/02-05/ŽR
Zagreb, 15. veljače 2005.

Guverner
Hrvatske narodne banke
**dr****. sc. Željko Rohatinski,** v. r.

Rješenje, NN 33/2005-663